**Prøve IT2 19. desember.**

Du skal lage en nettside for hver oppgave.

Hele prøven skal leveres som en zip-fil, med alle filer og mapper du bruker i besvarelsen.

Alle hjelpemidler tillatt.

[www.w3schools.com](http://www.w3schools.com) eneste tillatte nettsted.

Alt som er gjort i en oppgave vil telle med, lever det du har om du ikke har fått til alt.

**Oppgave 1.**

Lag en nettside for bestilling av murstein og betongsekker.

En murstein koster 30 kr. og veier 5 kg.

En sekk betong koster 120 kr. og veier 20 kg.

Ved bestilling skal du angi fornavn, etternavn, postnr, antall murstein og antall betongsekker.

Frakten er avhengig av vekten av det du bestiller, og hvor du bor.

**For postnr. 7000-7099:**

50 kr. for hver påbegynte 100 kg med varer:

* 0-99 kg: 50 kr
* 100-199 kg: 100 kr
* 200-299 kg: 150 kr
* og så videre

**For postnr. 7100-7999**

100 kr for hver påbegynte 100 kg med varer:

* 0-99 kg: 50 kr
* 100-199 kg: 100 kr
* 200-299 kg: 150 kr
* og så videre

Det skal ikke være mulig å bestille fra andre postnummer. Brukeren må få beskjed om han prøver på det.

Det skal være et felt der bestilleren kan skrive inn en rabattkode. Rabattkoden er RAB20, og den gir 20% rabatt på varene (ikke på frakten)

Når brukeren trykker på bestill-knappen skal informasjon om bestillingen vises, med navn, hva som er bestilt, pris på varene og pris på frakten.

**Oppgave 2**

Lag en nettside med vedlagte video.

Nettsiden skal inneholde:

En knapp som starter videoen eller setter den på pause om den spiller. Den skal starte igjen fra tidspunktet den ble satt til pause.

Et avkryssingsfelt. Dersom det er valgt, skal videoen hoppe rett fra 10 til 15 s når videoen kommer til 10 s mens den spiller. Dersom knappen blir valgt mens videoen er mellom 10-15 s skal den hoppe rett til 20 s.

Et felt der brukeren skriver inn valgt sluttidspunkt til videoen. Når videoen kommer til det tidspunktet skal den spille videoen på nytt fra start. Det skal ikke være mindre enn 25s. Når siden lastes inn først skal lengden til hele videoen stå i feltet.

**Oppgave 3**

Denne nettsiden skal vise bilder av personer og brukeren skal sette sammen par av disse.

I denne oppgaven skal vi være så gammeldagse at et par består av en mann og en dame.

Nettsiden skal starte med å vise bilde av alle personene. Bildene kan vises sortert etter kjønn, eller du kan velge å vise alle personene blandet.

Bruk bildene i vedlagte mappe. Bildene må redigeres og skaleres til passelig format og størrelse. Alle bildene skal ha samme format og størrelse. Du kan endre filnavn om det er hensiktsmessig.

**Par genereres ved å klikke på personer.**

Første par blir lagd ved å klikke på en person. Den neste personen som blir klikket på **av motsatt kjønn** utgjør da et par sammen med den første personen. Paret skal da vises i et eget parvisningsfelt, med overskrift **Par nummer 1**.

Neste par kan deretter settes sammen på samme måte, og vises i parvisningsfeltet.

Parvisningsfeltet kan vise et par om gangen.

Når en person er valgt ut til et par skal bildet av personen forsvinne fra bildene det kan velges blant.

Når det er slutt på menn eller damer skal det ikke være mulig å lage flere par.

Det skal være en nedtrekksliste der man kan velge hvilket par som skal vises i parvisningsfeltet.

Nedtrekkslista skal virke hele tiden, men det skal ikke være mulig å velge par som ikke fins ennå.

I parvisningsfeltet skal det være en knapp for å slette paret, og da skal personene tilbake til oversikten over personer man kan velge blant når man lager par.

Det skal være enkelt å utvide siden med flere personer (bilder).

Det trenger ikke være like mange av hvert kjønn blant bildene.